stanford-oval/wikipedia huggingface dataset:
ความขัดแย้งระหว่างพม่ากับกะเหรี่ยง
พัฒนาการของความขัดแย้งพม่า-กะเหรี่ยง > กองทัพกะเหรี่ยงพุทธประชาธิปไตย

ในช่วงแรก กองทัพกะเหรี่ยงพุทธร่วมมือกับกองทัพพม่า การจัดองค์กรจึงเป็นไปเพื่อสนับสนุนรัฐบาลพม่า ไม่เคยพัฒนานโยบายทางการเมืองเกี่ยวกับชาตินิยมกะเหรี่ยง พรรคนี้ขาดทักษะทางด้านภาษาอังกฤษ ทำให้ได้รับการสนับสนุนในระดับนานาชาติต่ำ ไม่มีนโยบายประชาธิปไตย เสรีภาพ สิทธิมนุษยชน และอื่นๆ ที่เป็นที่นิยมในประชาธิปไตยแบบตะวันตก ในบริเวณควบคุมของกะเหรี่ยงพุทธจะสอนภาษาพม่าแทนที่จะเป็นภาษากะเหรี่ยง กองทัพกะเหรี่ยงพุทธส่วนใหญ่ได้เปลี่ยนรูปไปเป็นกองกำลังป้องกันชายแดน
พัฒนาการของความขัดแย้งพม่า-กะเหรี่ยง > บทบาทของไทยและสหรัฐอเมริกา

รัฐบาลไทยเคยใช้รัฐกะเหรี่ยงเป็นรัฐกันชนกับพม่า หลังจากสงครามโลกครั้งที่ 2 รัฐบาลไทยเกรงภัยจากคอมมิวนิสต์ที่ได้ตั้งพรรคทั้งในไทยและพม่า โดยได้รับการสนับสนุนจากจีน ไทยและสหรัฐจึงสนับสนุนกบฏกะเหรี่ยงในช่วง พ.ศ. 2503 – 2533 สหรัฐยังให้การสนับสนุนรัฐบาลพม่าในการต่อสู้กับคอมมิวนิสต์ด้วย โบเมียะกล่าวว่ารัฐกะเหรี่ยงเป็นรัฐกันชนที่ไม่ให้คอมมิวนิสต์ในไทยและพม่ารวมตัวกัน นโยบายของรัฐไทยเปลี่ยนไปในช่วง พ.ศ. 2533 พม่าได้เป็นสมาชิกอาเซียนใน พ.ศ. 2540 ไทยได้ยุติการให้ความช่วยเหลือกองกำลังกะเหรี่ยง
ชาวกะเหรี่ยงเริ่มข้ามพรมแดนมายังไทยใน พ.ศ. 2527 ซึ่งเป็นผลมาจากนโยบายสี่ตัดของกองทัพพม่า ในราว พ.ศ. 2538 มีชาวกะเหรี่ยงนับหมื่นคนอาศัยในค่ายผู้อพยพตามแนวชายแดนไทย หลังจากมาเนอปลอว์แตกใน พ.ศ. 2538 มีชาวกะเหรี่ยงจำนวนมากข้ามพรมแดนมายังไทย การนำวิถีพม่าสู่สังคมนิยมมาใช้ทำให้สหภาพแห่งชาติกะเหรี่ยงเพิ่มฐานทางการเงินของตนเอง จากการค้าผ่านแนวชายแดนกับไทย โดยเก็บภาษีขาเข้าและขาออก สหภาพแห่งชาติกะเหรี่ยงและกะเหรี่ยงติดอาวุธอื่นๆใช้ค่ายผู้อพยพในไทยเป็นแหล่งสนับสนุนวัตถุดิบ
หลังจากมาเนอปลอว์แตกใน พ.ศ. 2538 ผู้นำสหภาพแห่งชาติกะเหรี่ยงได้ย้ายฐานที่มั่นมาอยู่ใกล้ชายแดนไทยที่แม่สอด ทำให้เกิดความตึงเครียดระหว่างผู้นำสหภาพแห่งชาติกะเหรี่ยงและเจ้าหน้าที่ของสหภาพแห่งชาติกะเหรี่ยงที่อยู่ในพม่า โดยเฉพาะเขตตะนาวศรี กองทัพพม่าได้รุกใหญ่ใน พ.ศ. 2540 ทำให้มีผู้อพยพระลอกใหม่เข้ามาในไทย ชายแดนไทยในบริเวณแม่สอดได้ปิดลงในระยะเวลาสั้นๆ เมื่อ พ.ศ. 2553 เพราะความตึงเครียดระหว่างสหภาพแห่งชาติกะเหรี่ยงกับกองทัพกะเหรี่ยงพุทธประชาธิปไตย
พัฒนาการของความขัดแย้งพม่า-กะเหรี่ยง > บทบาทของไทยและสหรัฐอเมริกา > ผู้อพยพ

มีประชาชนอย่างน้อย 2 ล้านคนจากชนกลุ่มน้อยที่หลากหลายเป็นผู้ไร้ที่อยู่อาศัยในพม่า ชนกลุ่มน้อยอีกราว 2 ล้านคนกลายเป็นผู้อพยพในประเทศเพื่อนบ้าน กลุ่มใหญ่ที่สุดคือชาวกะเหรี่ยงที่เริ่มอพยพเข้าสู่ไทยใน พ.ศ. 2527 สหภาพแห่งชาติกะเหรี่ยงได้ประโยชน์จากค่ายผู้อพยพในไทยในฐานะเป็นที่หลบภัยและเป็นแหล่งสนับสนุนอาหารและวัสดุอื่นๆ ผ่านสมาชิกในครอบครัวที่อยู่ในค่ายผู้ลี้ภัย มีชาวกะเหรี่ยงและกะเรนนีราว 2 แสนคนอยู่ในค่ายผู้ลี้ภัย ตามแนวชายแดนไทย-พม่า มีชาวกะเหรี่ยง 73,775 คน ที่ได้ไปตั้งหลักแหล่งในประเทศตะวันตกในเดือนกรกฎาคม พ.ศ. 2554 ส่วนใหญ่เป็นที่สหรัฐ
พัฒนาการของความขัดแย้งพม่า-กะเหรี่ยง > ความขัดแย้งตั้งแต่ พ.ศ. 2543

หลัง พ.ศ. 2533 กองกำลังติดอาวุธชาวกะเหรี่ยงแตกออกเป็นหลายกลุ่ม และสหภาพแห่งชาติกะเหรี่ยงก็อ่อนแอลง ใน พ.ศ. 2547 ได้มีการเจรจาสงบศึกระหว่างโบเมียะกับนายพลขิ่น ยุ้น แต่ไม่นานต่อมา ขิ่น ยุ้นถูกขับออกจากรัฐบาล ใน พ.ศ. 2548 มีการเจรจาสงบศึกกันอีก แต่รัฐบาลที่นำโดยตันฉ่วยไม่สนใจการสงบศึก โบเมียะเสียชีวิตใน พ.ศ. 2549 เลขาธิการทั่วไปคนเก่าของสหภาพแห่งชาติกะเหรี่ยง ปะโดะห์ มัญ ชาละห์พัน ได้เข้าทำงานแทนที่โบเมียะ แต่ถูกลอบสังหารเมื่อ 14 กุมภาพันธ์ พ.ศ. 2551 ใน พ.ศ. 2550 นายพลทินหม่อง ได้นำกำลังพล KNLA ส่วนหนึ่งแยกออกไป กลุ่มนี้เรียกตนเองว่าสภาสันติภาพ  KNU-KNLA
ในวันที่ 20 มีนาคม พ.ศ. 2553 เกิดระเบิดบนรถบัสในรัฐกะเหรี่ยง ตาย 2 คน บาดเจ็บ 11 คน ในเดือนพฤศจิกายน พ.ศ. 2553 ตามแนวชายแดนไทย-พม่าได้เกิดการสู้รบหลังการเลือกตั้ง ทำให้มีประชาชนราว 2 หมื่นคนข้ามเข้ามาในดินแดนไทย และเป็นครั้งแรกในรอบ 50 ปี ที่สหภาพแห่งชาติกะเหรี่ยงกับกองทัพกะเหรี่ยงพุทธประชาธิปไตยรวมตัวกันต่อสู้กับกองทัพพม่า ต้นปี พ.ศ. 2554 สหภาพแห่งชาติกะเหรี่ยงเป็นเพียง 1 ใน 7 กองกำลังกะเหรี่ยงติดอาวุธที่ยังต่อสู้กับรัฐบาล การลงนามในสัญญาสงบศึกเกิดขึ้นเมื่อ 12 มกราคม พ.ศ. 2555 ที่เมืองพะอาน ทำให้การสู้รบในรัฐกะเหรี่ยงสิ้นสุดลง
พัฒนาการของความขัดแย้งพม่า-กะเหรี่ยง > กะเหรี่ยงที่อยู่นอกความขัดแย้ง

ประชากร 75% ของชาวกะเหรี่ยงไม่ได้อาศัยอยู่ภายในรัฐกะเหรี่ยง และอยู่นอกการควบคุมของสหภาพแห่งชาติกะเหรี่ยง ชาวกะเหรี่ยงส่วนใหญ่ไม่ได้สนับสนุนการต่อสู้ด้วยอาวุธต่อต้านรัฐบาลพม่า เพราะเห็นว่าการต่อสู้ด้วยอาวุธมีความเสี่ยงสูงหรือไม่เห็นด้วยกับกลวิธีของสหภาพแห่งชาติกะเหรี่ยง
ในราว พ.ศ. 2533 ได้มีการจัดตั้งเครือข่ายกะเหรี่ยงพัฒนาในลุ่มแม่น้ำอิรวดี ซึ่งเป็นองค์กรที่ฝึกชาวกะเหรี่ยงในท้องถิ่นให้มีความเป็นผู้นำ เพิ่มทักษะทางการพัฒนาและชุมชน ในบางตำบล ชาวกะเหรี่ยงทั้งหมดพูดภาษาพม่า ในการเลือกตั้ง พ.ศ. 2533 มีพรรคการเมืองของชาวกะเหรี่ยงเข้าร่วม 3 พรรค ซึ่งใช้วิธีที่แตกต่างกันในการเรียกความสนใจจากชาวกะเหรี่ยง พรรคประชาชนกะเหรี่ยง ตั้งขึ้นเมื่อต้นปี พ.ศ. 2553 สมาชิกส่วนใหญ่เป็นกะเหรี่ยงคริสต์จากย่างกุ้งและดินดอนสามเหลี่ยมปากแม่น้ำอิรวดี พรรคนี้ได้ 1 ที่นั่งในสภาสูง และ 4 ที่นั่งในรัฐกะเหรี่ยง พรรคประชาธิปไตยปะหล่อง-สะวอ เป็นพรรคที่เข้าร่วมในการเลือกตั้ง พ.ศ. 2553 สมาชิกส่วนใหญ่เป็นกะเหรี่ยงพุทธ ได้ 3 ที่นั่งในสภาสูง 2 ที่นั่งในสภาล่าง และ 4 ที่นั่งในรัฐกะเหรี่ยง ในเดือนสิงหาคม พ.ศ. 2553 ได้จัดตั้งพรรคประชาธิปไตยและการพัฒนารัฐกะเหรี่ยงโดยมีความสัมพันธ์กับผู้นำกองทัพกะเหรี่ยงพุทธประชาธิปไตย องค์กรทางสังคมพลเรือนมีบทบาทมากขึ้นในการรวมชนกลุ่มน้อยกะเหรี่ยงเข้ากับการเมืองของพม่า
บรรณานุกรม > วารคดี

BBC documentary, The History of Karen Peoples
นาทาน หล่อ

ระวังสับสนกับ หลัว กวั้นจง
| หลัว กวั้นชง (มาตรฐาน)   หล่อ กุนช้ง (กวางตุ้ง) |
| --- | --- |
羅冠聰


ประธานเดโมซิสโต
ดำรงตำแหน่ง 10 เมษายน พ.ศ. 2559 – 16 พฤษภาคม พ.ศ. 2561
รอง: หลี เวิ่นลั่ว (Oscar Lai)   ยฺเหวียน เจียเว่ย์ (Tiffany Yuen)
เลขาธิการ: หฺวัง จือเฟิง (Joshua Wong)
ก่อนหน้า: เพิ่งก่อตั้งตำแหน่ง
ถัดไป: หลิน หล่างย่าน (Ivan Lam)
สมาชิกสภานิติบัญญัติฮ่องกง
ดำรงตำแหน่ง 1 ตุลาคม พ.ศ. 2559 – 12 ตุลาคม พ.ศ. 2559
ก่อนหน้า: เจิง ยฺวี่เฉิง (Jasper Tsang)
ถัดไป: ชฺวี นั่วเซฺวียน (Au Nok-hin)
เขตเลือกตั้ง: เกาะฮ่องกง
เลขาธิการคนที่ 58 ของสหพันธ์นักศึกษาฮ่องกง
ดำรงตำแหน่ง 1 เมษายน พ.ศ. 2558 – 31 มีนาคม ค.ศ. 2559
ก่อนหน้า: โจว หย่งคัง (Alex Chow)
ถัดไป: เฉิน หมินซี (Chan Man-hei)
 
ข้อมูลส่วนบุคคล
เกิด: หลัว กวั้นชง 13 กรกฎาคม พ.ศ. 2536 (31 ปี) เชินเจิ้น, กวั่งตง, จีน
สัญชาติ: ฮ่องกง
เชื้อชาติ: จีน
พรรคการเมือง: เดโมซิสโต
ที่อยู่อาศัย: ตงชง, ซินเจี่ย
การศึกษา: มหาวิทยาลัยหลิ่งหนาน
ศิษย์เก่า: หฺวังฉู่เปียว
อาชีพ: นักการเมือง
เป็นที่รู้จักจาก: การประท้วงในฮ่องกง พ.ศ. 2557 ขบวนการร่ม  นักปฏิบัติการเชิงรุกที่ถูกจำคุก

หลัว กวั้นชง (จีน: 羅冠聰; พินอิน: Luó Guàncōng; เกิด 13 กรกฎาคม พ.ศ. 2536) หรือสำเนียงกวางตุ้งว่า หล่อ กุนช้ง (เยฺว่พิน: Lo4 Gun3 cung1) หรือ นาทาน หล่อ (Nathan Law) เป็นนักการเมืองและนักปฏิบัติการเชิงรุก (activist) ในฮ่องกง สมัยที่เป็นผู้นำนักศึกษา (student leader) ได้เป็นประธานสภาผู้แทนสหภาพนักศึกษามหาวิทยาลัยหลิ่งหนาน (Lingnan University Students' Union: LUSU) และเลขาธิการสหพันธ์นักศึกษาฮ่องกง (Hong Kong Federation of Students: HKFS) ทั้งเป็นหนึ่งในผู้นำนักศึกษาในช่วงขบวนการร่มที่กินเวลา 79 วันใน พ.ศ. 2557 และเคยเป็นประธานเดโมซิสโต (Demosistō) พรรคการเมืองที่เกิดจากขบวนการดังกล่าว
วันที่ 4 กันยายน พ.ศ. 2559 ขณะอายุได้ 23 ปี เขาได้รับเลือกตั้งให้เป็นสมาชิกสภานิติบัญญัติฮ่องกงสำหรับเกาะฮ่องกง นับเป็นสมาชิกสภานิติบัญญัติที่อายุน้อยสุดในประวัติศาสตร์ฮ่องกง แต่รัฐบาลฮ่องกงคัดค้านการดำรงตำแหน่งของเขา เนื่องเพราะการสาบานตนที่เป็นปัญหา ทำให้เขาต้องพ้นจากตำแหน่งในวันที่ 14 กรกฎาคม พ.ศ. 2560
ช่วงนี้

| "ช่วงนี้ (Karma)" |
| --- | --- |

เพลงโดยชนกันต์ รัตนอุดม
จากอัลบั้มCYANTIST
วางจำหน่าย: 3 สิงหาคม พ.ศ. 2560
แนวเพลง: ฟังค์ ,แจ๊ส
ความยาว: 3:09
ค่ายเพลง: ไวท์มิวสิค (จีเอ็มเอ็ม แกรมมี่)
ผู้ประพันธ์เพลง: ชนกันต์ รัตนอุดม
โปรดิวเซอร์: กันต์ รุจิณรงค์ กวิน อินทวงษ์
 
มิวสิกวิดีโอ
"ช่วงนี้ (Karma)" ที่ยูทูบ
 
"ช่วงนี้ (Karma)" เป็นซิงเกิลลำดับที่ 6 ของ อะตอม-ชนกันต์ รัตนอุดม ในปี พ.ศ. 2560 ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 3 สิงหาคม พ.ศ. 2560
ที่มาของเพลง

ที่มาของเพลงนี้ มาจากช่วงที่อะตอมทำงานหนัก กลับไปเจอที่บ้านน้อยและตรงกับช่วงเบญจเพส เวลากลับบ้านแม่ชอบเตือนว่า “ช่วงนี้ระวังหน่อย” บวกกับเคยประสบอุบัติเหตุบนถนนระหว่างขับรถ เลยนึกถึงเรื่องที่แม่เคยเตือนว่าช่วงนี้ให้ระวัง จึงหยิบเอาเรื่องนี้มาเป็นแรงบันดาลใจในการเขียนเพลงที่พูด ถึงเรื่องความเชื่อ กฎแห่งกรรม คนในสังคมมีเยอะที่ทำตัวไม่ดีแล้วยังไม่ได้รับผล อะตอมตั้งใจแต่งรวมๆ ให้กับการใช้ชีวิต บางคนเดินหน้าเห็นแต่ความสำเร็จของตัวเองโดยไม่หันมามองข้างหลังว่าทำร้ายใครไว้บ้าง ทำใครเจ็บไปเท่าไหร่ อยากกระตุ้นให้คนหันกลับมามองเรื่องเวรกรรม โดยเล่นกับความเชื่อของคนไทยที่สัมผัสง่าย พบเห็นทั่วไป เรื่องเวรกรรมอาจจะโยงกับเรื่องความรักได้ แต่ความรักมันละเอียดอ่อนเกินกว่าจะบอกว่าใครถูกผิด จะบอกว่าเป็นเวรกรรมก็ได้ไม่เต็มปากเต็มคำ
การตอบรับ > ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 1
JOOX Top 100 Chart: 7
JOOX Top Top 50 Thai Songs Chart: 7
อีเอฟเอ็ม ชาร์ต 94 ท็อป แอรเพลย์: 95
ทางหลวงแผ่นดินหมายเลข 122

|  ทางหลวงแผ่นดินหมายเลข 122 |
| --- | --- |
ทางเลี่ยงเมืองนครสวรรค์ด้านตะวันตก

ข้อมูลของเส้นทาง

ส่วนหนึ่งของ  
 
ความยาว: 23.686 กิโลเมตร (14.718 ไมล์)
มีขึ้นเมื่อ: พ.ศ. 2541, พ.ศ. 2550–ปัจจุบัน
ทางแยกที่สำคัญ
ปลายทางทิศใต้:  ถ.พหลโยธิน ใน อ.เมือง จ.นครสวรรค์
 :    ทล.3005 ใน อ.โกรกพระ จ.นครสวรรค์   ถ.พหลโยธิน ใน อ.เมือง จ.นครสวรรค์ 
ปลายทางทิศเหนือ:  ทล.117 ใน อ.เก้าเลี้ยว จ.นครสวรรค์
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 122 หรือ ทางเลี่ยงเมืองนครสวรรค์ด้านตะวันตก เป็นทางหลวงแผ่นดินในจังหวัดนครสวรรค์ สายทางเริ่มต้นที่ทางต่างระดับเข้าเมืองนครสวรรค์ ที่หลักกิโลเมตรที่ 331+810 ในเขตอำเภอเมืองนครสวรรค์ จังหวัดนครสวรรค์ และสิ้นสุดที่อำเภอเก้าเลี้ยว จังหวัดนครสวรรค์ มีระยะทางตลอดทั้งสายรวม 23.686 กิโลเมตร นอกจากนี้เส้นทางหลวงแผ่นดินสายนี้ยังถือเป็นเส้นทางหลวงเอเชียสาย 1 และทางหลวงเอเชียสาย 2 เฉพาะช่วงทางหลวงหมายเลข 1 หลักกิโลเมตรที่ 331.348 อีกด้วย
โครงการในอนาคต

สืบเนื่องจากการประชุมคณะรัฐมนตรีสัญจร เมื่อวันที่ 11-12 มิถุนายน พ.ศ. 2561 ที่จังหวัดนครสวรรค์ กรมทางหลวงได้มีโครงการก่อสร้าง ขยาย ปรับปรุง และเพิ่มประสิทธิภาพทางหลวงในเขต 4 จังหวัดภาคเหนือตอนล่าง ได้แก่ จังหวัดนครสวรรค์ จังหวัดพิจิตร จังหวัดกำแพงเพชร และจังหวัดอุทัยธานี จำนวนทั้งหมด 12 โครงการ ซึ่งหนึ่งในนั่นรวมไปถึง โครงการก่อสร้างทางหลวงแผ่นดินหมายเลข 122 (ทางเลี่ยงเมืองนครสวรรค์) ช่วงแยกทางหลวงแผ่นดินหมายเลข 1 - บรรจบทางหลวงแผ่นดินหมายเลข 3004 (ด้านทิศใต้) และช่วงแยกทางหลวงแผ่นดินหมายเลข 117 - บรรจบทางหลวงแผ่นดินหมายเลข 225 (ด้านทิศตะวันออก)
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
พระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงแผ่นดินหมายเลข ๑๒๒ สายทางเลี่ยงเมืองนครสวรรค์ ที่บ้านหนองตะโก พ.ศ. ๒๕๕๖
ตลาดกิมหยง

ตลาดกิมหยง เป็นตลาดขายของฝากและของที่ระลึกขนาดใหญ่ในอำเภอหาดใหญ่ จังหวัดสงขลา ตั้งอยู่บนอาคารสองชั้น ริมถนนละม้ายสงเคราะห์ ชั้นบนเป็นร้านขายสินค้า ชั้นล่างเป็นตลาดขายของแห้ง เดิมอาคารแห่งนี้เคยเป็นโรงภาพยนตร์ ชื่อ "โรงภาพยนตร์เฉลิมไทย"
ชื่อตลาดกิมหยง มาจากชื่อเต็มว่า "ตลาดชีกิมหยง" เป็นชื่อของคหบดีชาวจีนชื่อ ชีกิมหยง และภรรยาชื่อ ละม้าย เจ้าของที่ดินแต่เดิม
ตลาดกิมหยงเป็นตลาดที่มีชื่อเสียงคู่กับ ตลาดสันติสุข ซึ่งจำหน่ายเครื่องใช้ไฟฟ้า, น้ำหอมและเครื่องสำอาง ซึ่งอยู่ริมถนนนิพัทธ์อุทิศในย่านเดียวกัน
ในอดีตตลาดกิมหยงบริเวณชั้นล่างนอกจากจะเป็นตลาดสดเหมือนตลาดทั่วไปแล้วยังมีการจำหน่ายสินค้าที่มาจากประเทศมาเลเซีย โดยเฉพาะอาหารแห้ง กาแฟสำเร็จรูป ขนม เครื่องสำอางค์และเครื่องใช้ไฟฟ้า ซึ่งเป็นที่ทราบกันดีว่าสินค้าเหล่านี้ถูกลักลอบนำเข้ามาโดยไม่ได้เสียภาษี ดังนั้นตลาดกิมหยงจึงเป็นแหล่งทีนักท่องเที่ยวชาวไทยมาซื้อหาสินค้าเหล่านี้เพื่อกลับไปเป็นของฝาก (ในขณะที่คนไทยมักลักลอบนำข้าวสาร น้ำตาล เข้าไปขายในปาดังเปซาร์ ฝั่งมาเลเซีย) ส่วนชั้นสองของอาคารนั้นในอดีตเคยเป็นโรงภาพยนตร์ชื่อเฉลิมไทยซึ่งเป็นโรงภาพยนตร์ที่ค่อนข้างได้รับความนิยมมากเพราะมักจะฉายภาพยนตร์ฝรั่งโดยมีผู้ให้เสียงพากษ์ภาษไทยที่มีชื่อเสียง คือ กรรณิการ์ อมรา
ช่วง (คณิตศาสตร์)

การบวก x + a บนเส้นจำนวน ทุกจำนวนที่มากกว่า x และน้อยกว่า x + a เป็นสมาชิกอยู่ในช่วงเปิด
ในวิชาคณิตศาสตร์ ช่วง (ของจำนวนจริง) เป็นเซตของจำนวนจริงที่มีสมบัติว่าจำนวนใด ๆ ที่มีค่าระหว่างสองจำนวนในเซตก็คือสมาชิกในเซตนั้น ตัวอย่างเช่น เซตของทุกจำนวน x ที่ 0 ≤ x ≤ 1 คือช่วงที่ประกอบด้วย 0 และ 1 รวมทั้งจำนวนระหว่างจำนวนทั้งสองนี้ด้วย ตัวอย่างอื่น ๆ เช่น เซตของทุกจำนวนจริง  \mathbb {R} , เซตของทุกจำนวนจริงลบ, และเซตว่าง
สัญกรณ์

ช่วงของจำนวนระหว่าง a และ b ที่รวม a และ b ด้วย นิยามเป็น [a, b] สองจำนวนนี้เรียกว่า จุดสิ้นสุดของช่วง การที่จะบ่งบอกว่าจุดสิ้นสุดจุดใดจุดหนึ่งนั้นไม่รวมในเซต จะใช้วงเล็บธรรมดาแทนวงเล็บเหลี่ยม
สังเกตว่า (a, a), [a, a), และ (a, a] เป็นสัญกรณ์แทนเซตว่าง ขณะที่ [a, a] สามารถแทนเซต {a} และถ้าเมื่อ a > b สัญกรณ์ทั้งสี่ข้างต้นก็จะแทนเซตว่างเช่นกัน
แต่สัญกรณ์อาจทำให้เกิดความสับสนในเรื่องของการใช้วงเล็บและวงเหลี่ยมในทางคณิตศาสตร์ได้ ตัวอย่างเช่น สัญกรณ์ (a, b) มักใช้เพื่อบ่งบอกคู่อันดับในทฤษฎีเซต, หรือพิกัดของจุดหรือเวกเตอร์ในเรขาคณิตวิเคราะห์และพีชคณิตเชิงเส้น, หรือจำนวนเชิงซ้อนในพีชคณิต นี่จึงเป็นสาเหตุว่าทำไม Bourbaki จึงเสนอสัญกรณ์ ]a, b[ เพื่อแทนช่วงเปิด ส่วนสัญกรณ์ [a, b] ก็ใช้เป็นครั้งคราวเพื่อใช้แทนคู่อันดับ โดยเฉพาะในวิทยาการคอมพิวเตอร์
แต่ผู้เขียนบางคนก็ใช้สัญกรณ์ ]a, b[ เพื่อใช้แทนคอมพลีเมนต์ของช่วง (a, b) กล่าวคือ เซตของทุกจำนวนจริงที่น้อยกว่าหรือเท่ากับ a หรือมากกว่าและเท่ากับ b
แหล่งข้อมูลอื่น

A Lucid Interval by Brian Hayes: An American Scientist article provides an introduction.
Interval computations website เก็บถาวร 2006-03-02 ที่ เวย์แบ็กแมชชีน
Interval computations research centers เก็บถาวร 2007-02-03 ที่ เวย์แบ็กแมชชีน
Interval Notation by George Beck, Wolfram Demonstrations Project.
เอริก ดับเบิลยู. ไวส์สไตน์, "Interval" จากแมทเวิลด์.
ตำบลท่าเสา (อำเภอไทรโยค)

| ตำบลท่าเสา |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Tha Sao
ทางเข้าน้ำตกไทรโยคน้อยในเขตเทศบาลตำบลน้ำตกไทรโยคน้อย
ประเทศ: ไทย
จังหวัด: กาญจนบุรี
อำเภอ: ไทรโยค
พื้นที่
 • ทั้งหมด: 314.45 ตร.กม. (121.41 ตร.ไมล์)
ประชากร (2565)
 • ทั้งหมด: 14,417 คน
 • ความหนาแน่น: 45.85 คน/ตร.กม. (118.8 คน/ตร.ไมล์)
รหัสไปรษณีย์ : 71150
รหัสภูมิศาสตร์: 710202
 ส่วนหนึ่งของสารานุกรมประเทศไทย
ท่าเสา เป็น 1 ใน 7 ตำบลของอำเภอไทรโยค จังหวัดกาญจนบุรี เป็นที่ตั้งของสถานีรถไฟน้ำตกและป้ายหยุดรถไฟน้ำตกไทรโยคน้อยซึ่งเป็นปลายทางของทางรถไฟสายมรณะ ซึ่งพื้นที่ใกล้เคียงมีน้ำตกไทรโยคน้อยที่เป็นแหล่งท่องเที่ยวยอดนิยมของอุทยานแห่งชาติไทรโยค
สถานีรถไฟน้ำตก เดิมชื่อสถานีรถไฟ "ท่าเสา" เปลี่ยนชื่อเป็นสถานี "น้ำตก" ในวันที่ 8 เมษายน พ.ศ. 2496
ป้ายหยุดรถไฟน้ำตกไทรโยคน้อย เป็นสถานีปลายทางของขบวนรถท่องเที่ยว 909/910 กท.- าต.(ไทรโยค)- กท. หยุดรับ-ส่ง ทุกวันเสาร์-อาทิตย์และวันหยุดนักขัตฤกษ์ อยู่ใกล้กับนำตกไทรโยคน้อย
ที่ตั้งและอาณาเขต

ตำบลท่าเสามีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับตำบลไทรโยค
ทิศใต้ ติดต่อกับตำบลลุ่มสุ่ม
ทิศตะวันออก ติดต่อกับตำบลแม่กระบุง ตำบลท่ากระดาน (อำเภอศรีสวัสดิ์) และตำบลช่องสะเดา (อำเภอเมืองกาญจนบุรี)
ทิศตะวันตก ติดต่อกับตำบลวังกระแจะ
ประวัติ

ท่าเสา เดิมเป็นหมู่ที่ 7 ในเขตตำบลลุ่มสุ่ม ลักษณะมีชุมชนหนาแน่นบริเวณสถานีรถไฟน้ำตกและบริเวณใกล้เคียงกับน้ำตกไทรโยคน้อย พระบาทสมเด็จพระจุลจอมเกล้าเจ้าอยู่หัวเคยเสด็จประพาสต้นน้ำตกแห่งนี้ เมื่อปี พ.ศ. 2431 นอกจากจะได้ชมน้ำตกอันสวยงามแล้ว ยังมีหัวรถจักรไอน้ำสมัยสงครามโลกครั้งที่ 2 มาตั้งแสดงไว้เพื่อรำลึกถึงการสร้างทางรถไฟสายมรณะ ที่สร้างผ่านหน้าบริเวณน้ำตกเข้าสู่ประเทศพม่าด้วย ในปี พ.ศ. 2514 จึงแบ่งแยกพื้นที่บ้านท่าเสาบางส่วนบริเวณสถานีรถไฟน้ำตกและบริเวณน้ำตกไทรโยคน้อย ซึ่งมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก มีโรงเรียน โรงเลื่อยจักร โรงภาพยนตร์ ท่าเรือริมแม่น้ำแควน้อย ซึ่งได้จัดตั้งเป็น "สุขาภิบาลน้ำตกไทรโยคน้อย"
ต่อมาทางราชการเห็นว่าตำบลลุ่มสุ่มมีพื้นที่ขนาดกว้างขวางมาก จึงมีการแบ่งหมู่บ้านออกเป็นตำบลต่างๆ ในปี พ.ศ. 2512 ทางราชการได้มีประกาศกระทรวงมหาดไทยแยกพื้นที่หมู่ 2–3, 5, 7–8, 10 ของตำบลลุ่มสุ่ม มาตั้งขึ้นเป็นตำบลท่าเสา ก่อนที่จะแยกพื้นที่หมู่ 4, 6, 7–9 ของตำบลท่าเสา ไปจัดตั้งเป็น ตำบลวังกระแจะ
การแบ่งเขตการปกครอง > การปกครองส่วนภูมิภาค

ตำบลท่าเสาแบ่งพื้นที่การปกครองออกเป็น 11 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| หมู่ที่ 1 |  | บ้านช่องแคบ |  | (Ban Chong Khaep) |  |  |  |  |  |  |  |
| หมู่ที่ 2 |  | บ้านวังใหญ่ |  | (Ban Wang Yai) |  |  |  |  |  |  |  |
| หมู่ที่ 3 |  | บ้านท่าเสา |  | (Ban Tha Sao) |  |  |  |  |  |  |  |
| หมู่ที่ 4 |  | บ้านพุองกะ |  | (Ban Phu Ongka) |  |  |  |  |  |  |  |
| หมู่ที่ 5 |  | บ้านพุพง |  | (Ban Phu Phong) |  |  |  |  |  |  |  |
| หมู่ที่ 6 |  | บ้านพุม่วง |  | (Ban Phu Muang) |  |  |  |  |  |  |  |
| หมู่ที่ 7 |  | บ้านพุมุด |  | (Ban Phu Mut) |  |  |  |  |  |  |  |
| หมู่ที่ 8 |  | บ้านพุเตย |  | (Ban Phu Toei) |  |  |  |  |  |  |  |
| หมู่ที่ 9 |  | บ้านวังเขมร |  | (Ban Wang Khamen) |  |  |  |  |  |  |  |
| หมู่ที่ 10 |  | บ้านหนองตาม่วง |  | (Ban Nong Ta Muang) |  |  |  |  |  |  |  |
| หมู่ที่ 11 |  | บ้านพุราด |  | (Ban Phu Rat) |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่ตำบลท่าเสามีองค์กรปกครองส่วนท้องถิ่น 2 แห่ง คือ เทศบาลตำบลน้ำตกไทรโยคน้อย และองค์การบริหารส่วนตำบลท่าเสา ครอบคลุมพื้นที่ตำบลท่าเสาทั้งหมด
ประชากร

พื้นที่ตำบลท่าเสาประกอบด้วยหมู่บ้านทั้งสิ้นจำนวน 11 หมู่บ้าน มีจำนวนประชากร 14,417 คน แบ่งเป็นชาย 7,355 คน หญิง 7,062 คน (เดือนธันวาคม 2565) เป็นตำบลที่มีประชากรมากที่สุดในอำเภอไทรโยค
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 | พ> ศ. 2559 |
| --- | --- | --- | --- | --- | --- | --- | --- |
| *ท่าเสา | 5,480 | 5,482 | 5,415 | 5,280 | 5,271 | 5,243 | 5,208 |
| พุองกะ | 1,893 | 1,890 | 1,891 | 1,839 | 1,840 | 1,839 | 1,835 |
| ช่องแคบ | 1,435 | 1,428 | 1,430 | 1,433 | 1,433 | 1,419 | 1,405 |
| วังเขมร | 1,095 | 1,084 | 1,031 | 1,014 | 983 | 976 | 950 |
| พุมุด | 995 | 1,000 | 953 | 944 | 931 | 915 | 895 |
| พุเตย | 972 | 971 | 963 | 957 | 937 | 935 | 941 |
| พุราด | 726 | 722 | 685 | 690 | 694 | 709 | 692 |
| พุพง | 675 | 665 | 652 | 641 | 634 | 612 | 596 |
| วังใหญ่ | 451 | 457 | 462 | 461 | 474 | 474 | 476 |
| พุม่วง | 383 | 370 | 355 | 351 | 345 | 346 | 339 |
| หนองตาม่วง | 310 | 322 | 322 | 327 | 321 | 318 | 321 |
| **ทะเบียนกลาง  ทต.น้ำตกไทรโยคน้อย | 2 | 3 | 5 | 2 | 2 | 2 | 2 |
| รวม | 14,417 | 14,394 | 14,164 | 13,939 | 13,865 | 13,788 | 13,660 |
*หมู่บ้านท่าเสามีพื้นที่ทั้งในเขตเทศบาลตำบลน้ำตกไทรโยคน้อยและเขตองค์การบริหารส่วนตำบลท่าเสา
ถ้ำบริเวณน้ำตกไทรโยคน้อย
หัวรถจักรไอน้ำ ซี 56 หมายเลข 702 บริเวณน้ำตกไทรโยคน้อย
ทางหลวงแผ่นดินหมายเลข 120

|  ทางหลวงแผ่นดินหมายเลข 120 |
| --- | --- |
แผนที่ทางหลวงแผ่นดินหมายเลข 120 (สีแดง)
ข้อมูลของเส้นทาง
ความยาว: 60.541 กิโลเมตร (37.618 ไมล์)
ประวัติ: สร้าง พ.ศ. 2531
ทางแยกที่สำคัญ
ปลายทางทิศตะวันออก:  ถ.พหลโยธิน ใน อ.เมืองพะเยา จ.พะเยา
ปลายทางทิศตะวันตก:  ทล.118 ใน อ.เวียงป่าเป้า จ.เชียงราย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 120 สายพะเยา – แม่ขะจาน เป็นถนนที่แยกมาจากทางหลวงแผ่นดินหมายเลข 1 ที่แยกเกษตรสุข อำเภอเมืองพะเยา จังหวัดพะเยา เดิมเป็นทางหลวงแผ่นดินหมายเลข 1282 (แยกทางหลวงหมายเลข 1 (พะเยา) -วังเหนือ) ที่สร้างขึ้นในสมัย พลเอกชาติชาย ชุณหะวัณ เป็นนายกรัฐมนตรี ปี พ.ศ. 2531 และรวมกับส่วน 15 กิโลเมตรสุดท้ายของทางหลวงแผ่นดินหมายเลข 1035 (ลำปาง-แจ้ห่ม-วังเหนือ-แม่ขะจาน)
ทางหลวงแผ่นดินหมายเลข 120 เป็นทางสายหลักที่เชิ่อมระหว่างจังหวัดพะเยา จังหวัดลำปาง กับจังหวัดเชียงรายและเป็นทางที่ใช้เพื่อเดินทางไปยังจังหวัดเชียงใหม่ทางหลวงสายนี้ตัดผ่านอำเภอเมืองพะเยา จังหวัดพะเยาอำเภองาว อำเภอวังเหนือ จังหวัดลำปาง และอำเภอเวียงป่าเป้าจังหวัดเชียงราย ผ่านพื้นที่ต้นน้ำแม่งาวในเขตอุทยานแห่งชาติดอยหลวง
การแบ่งตอนควบคุม

แบ่งเขตการควบคุมออกเป็น 3 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0100 | พะเยา - ปากบอก | 0+000 -	20+200 | 20.200 | พะเยา | พะเยา |
| 0200 | ปากบอก - แม่เฮียว | 20+200 - 55+950 | 35.750 | วังเหนือ | ลำปางที่ 2 |
| 0300 | แม่เฮียว - แม่ขะจาน | 55+950 - 60+541 | 4.591 | แม่สรวย | เชียงรายที่ 1 |
รายชื่อทางแยก

| จังหวัด | อำเภอ | กม> ที่ | ชื่อจุดตัด | ซ้าย | ขวา |  |  |
| --- | --- | --- | --- | --- | --- | --- | --- |
| พะเยา | เมืองพะเยา | 0+000 | แยกเกษตรสุข | เชื่อมต่อจาก: พย.1042 ถนนอุบาลี  จาก อ.ดอกคำใต้,  ทล.1021 | เชื่อมต่อจาก: พย.1042 ถนนอุบาลี  จาก อ.ดอกคำใต้,  ทล.1021 |  |  |
| พะเยา | เมืองพะเยา | 0+000 | แยกเกษตรสุข |   ถนนพหลโยธิน จาก ลำปาง  |   ถนนพหลโยธิน จาก เชียงราย, พะเยา |  |  |
| พะเยา | เมืองพะเยา | 4+044 | − | พย.4007 ทางหลวงชนบท พย.4007 ไป บ.โซ้                 | พย.4007 ทางหลวงชนบท พย.4007 ไป บ.ร่องคำหลวง, บ.แม่นาเรือ, บรรจบ ทล.1193 |  |  |
| ลำปาง | วังเหนือ | 45+200 | สะพาน ข้ามแม่น้ำวัง | สะพาน ข้ามแม่น้ำวัง | สะพาน ข้ามแม่น้ำวัง | สะพาน ข้ามแม่น้ำวัง | สะพาน ข้ามแม่น้ำวัง |
| ลำปาง | วังเหนือ | 45+913 | แยกวังเหนือ |  ทล.1035 ไป อ.แจ้ห่ม, ลำปาง  | ไม่มี |  |  |
| เชียงราย | เวียงป่าเป้า | 60+541 | แยกแม่ขะจาน |  ทล.118 ไป บ.แม่ขะจาน, เชียงใหม่  |  ทล.118 ไป อ.เวียงป่าเป้า, เชียงราย |  |  |
|       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |       สะพาน              กำลังก่อสร้างหรือโครงการในอนาคต |  |  |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ทางหลวงแผ่นดินหมายเลข 120
ระบบสารสนเทศโครงข่ายทางหลวง เก็บถาวร 2016-06-16 ที่ เวย์แบ็กแมชชีน
ปลายทางทิศตะวันออกของทางหลวงแผ่นดินหมายเลข 120 อยู่ที่ทางแยกเกษตรสุข บนถนนพหลโยธิน ในอำเภอเมืองพะเยา จังหวัดพะเยา
ตลาดขวัญ

ตลาดขวัญ สามารถหมายถึง
ตำบลตลาดขวัญ (อำเภอเมืองนนทบุรี) จังหวัดนนทบุรี
ตำบลตลาดขวัญ (อำเภอดอยสะเก็ด) จังหวัดเชียงใหม่
ช่วงคู่แปด

ช่วงคู่แปด (octave) หรือ คู่แปดสมบูรณ์ (perfect octave) มักเขียนย่อเป็น 8ve หรือ P8 คือขั้นคู่เสียง (interval) ที่เทียบจากโน้ตดนตรีตัวหนึ่งไปสู่โน้ตตัวหนึ่งในระดับเสียงที่ต่างกัน ซึ่งโน้ตตัวนั้นมีความถี่เป็นครึ่งหนึ่งหรือเป็นสองเท่าจากโน้ตตัวเดิม และเหตุที่เรียกว่าขั้นคู่แปด เนื่องจากตัวโน้ตสองตัวที่อยู่ห่างกัน 8 ขั้นบนบันไดเสียง (หรือ 12 ครึ่งเสียง) จะเกิดสมบัติดังกล่าว ไม่ว่าจะเป็นบันไดเสียงเมเจอร์หรือบันไดเสียงไมเนอร์
ตัวอย่าง

สมมติให้โน้ตตัวหนึ่งมีความถี่เสียงที่ 440 เฮิรตซ์ (เสียง ลา) โน้ตที่มีช่วงคู่แปดเหนือโน้ตนี้จะอยู่ที่ 880 เฮิรตซ์ (เสียง ลา สูง) ซึ่งเป็นสองเท่าของโน้ตเดิม และช่วงคู่แปดใต้โน้ตนี้จะอยู่ที่ 220 เฮิรตซ์ (เสียง ลา ต่ำ) ซึ่งเป็นครึ่งหนึ่งของโน้ตเดิม เป็นต้น อัตราส่วนระหว่างความถี่เสียงของโน้ตสองตัวที่ต่างกันหนึ่งช่วงคู่แปดคือ 2:1